Namba 2 dei blong MSG Prime Minister’s (PM) Cup 2022 hemi kik off long 3 o’klok taem i lukim Vanuatu Developmen Tim (VDT) hemi ple agensem Vanuatu Tim (VT) long Korman Stedium.
Gem ia hemi interesting from hemi fes taem bakegen long wan bigfala kompetisen olsem ia we tu tim blong Vanuatu i ple agensem tufala. Kraod blong yestede hemi lukim wan hae namba blo ol sapota, komperem wetem opening blong gem long las wiken we i lukim plante wokman oli tekem smol taem aot blong go watj.
Ren i bin foldaon yestede, be tufala tim i putum wan gudfala gem.
Fes haf blong gem i lukim tugeta tim i bin ikwelaes long 1-1 olbaut. Tufala kolskora long taem ia hemi Bong Kalo, Kapten blong VT mo Siaban Dolcen long VDT.
Tugeta tim i bin putum presa long fes haf blong gem, be taem i no alaoem tufala blong sko.
Tufala tim i ple wan gudfala gem long fes haf. Senta bak blong VDT, Timothy Loic Boulet, hemi displeiem wan strong defens long las minit bifo fes haf hemi finis.
Vanuatu Daily Post Sports hemi toktok wetem Presiden blong North Efate Football Club (NEFC), Shirley Tokon, mo hemi talem se hemi klad blong lukim se klab blong hem hemi prodiusum sam gudfala pleya we tede oli ple long tunamen blong PM’s Cup.
“Hemi gud blong luk se yumi save hostem wan kaen tunamen olsem ia blong karem olgeta pleya ovasi oli kam kompit long ples ia, I mekem se olgeta pleya blong yumi oli save eksposem olgeta mo tu karem eksperiens,” Tokon i talem yestede taem fes haf hemi finis.
“Mi hapi blong luk se 7 pleya blong mi oli ple wetem Tim A mo B, 5 oli ple long VDT mo 2 oli i plei long Tim B.”
Long seken haf, Tim B hemi kam moa strong taem Goddin Tenene hemi mestem wan Janis blong sko aotsaed long 18 yad box, folem strong difens blong Boulet. Kalo hemi kam moa strong long seken haf, be difensif saed blong Tim A i strong i mekem se hemi no kat janis blong sko.
Afta sam minit i pas long seken haf, Tenene hemi kam blong skorem wan mo kol blong Tim B.Tufala tim i kam bak moa strong taem i lukim Kapten blong Tim A, Kency Tangis hemi manej blong holem taed tim kasem sabstitusen blong hem I go insaed.
Kolkipa blong Tim A, Andreas Duch hemi no bin save mekem long kem blong seken haf taem pleya Siaban Dolsen we hemi skora blong tim A hemi ko riplesem hem. Tim A long seken haf ia oli komplitim gem wetem ten pleya nomo.
Jas bifo faenol wisil, Reginold Ravo, hemi kam blong ikwelaesem gem long 2-2.
Gem blong yestede hemi finis wetem 2 yelo kad long tugeta tim.
Vanuatu Daily Sports hemi traem blong toktok wetem Koj blong Tim B, Etienne Mermer, be hemi no save kivim eni komen.
Lo nara saed Koj blong Tim A, Robert Yalou, hemi talem se Tim A hemi mekem wan gudfala gem long las minit taem tufala i ikwelaes, olsem seken gem blong olgeta afta we PNG hemi winim olgeta long fes matj lo wan sko blo 2-1. Bae naoia, oli wet nomo long seken gem blong Tim B wetem PNG.
Daily Post Sports hemi maneij blong toktok wetem Kompetisen Maneja Bong Shem, mo hemi talem se wetem risal blong yestede, Tim A hemi wet long Tim B. Sapos oli winim PNG long 2-0 bae i aotem Tim A long kompetisen, be sapos Tim B i lus long 2-0, i minim se Tim A we hemi VDT i stap ko tru.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn